CELEX: 52018PC0749
Language: da
Date: 2018-11-20
Title: Forslag til RÅDETS GENNEMFØRELSESAFGØRELSE om ændring af gennemførelsesafgørelse 2013/53/EU om bemyndigelse af Kongeriget Belgien til at indføre en særlig foranstaltning, der fraviger artikel 285 i direktiv 2006/112/EF om det fælles merværdiafgiftssystem

EUROPA-KOMMISSIONEN
            Bruxelles, den 20.11.2018
            COM(2018) 749 final
            2018/0387(NLE)
            Forslag til
            RÅDETS GENNEMFØRELSESAFGØRELSE
            om ændring af gennemførelsesafgørelse 2013/53/EU om bemyndigelse af Kongeriget Belgien til at indføre en særlig foranstaltning, der fraviger artikel 285 i direktiv 2006/112/EF om det fælles merværdiafgiftssystem
            
               
         
         
            
               BEGRUNDELSE
            
            
               
                  I henhold til artikel 395, stk. 1, i direktiv 2006/112/EF af 28. november 2006 om det fælles merværdiafgiftssystem (herefter "momsdirektivet") kan Rådet med enstemmighed på forslag af Kommissionen give en medlemsstat tilladelse til at indføre særlige foranstaltninger, der fraviger bestemmelserne i nævnte direktiv, for at forenkle afgiftsopkrævningen eller for at forhindre visse former for momsunddragelse eller momsundgåelse.
               
               
                  Ved brev registreret i Kommissionen den 12. september 2018 anmodede Belgien om tilladelse til fortsat at momsfritage afgiftspligtige personer, hvis årlige omsætning ikke overstiger 25 000 EUR. I overensstemmelse med momsdirektivets artikel 395, stk. 2, underrettede Kommissionen ved brev af 14. september 2018 de øvrige medlemsstater. Ved brev af 17. september 2018 meddelte Kommissionen Belgien, at den rådede over alle de oplysninger, den fandt nødvendige for at kunne vurdere anmodningen.
               
            
            
               1.BAGGRUND FOR FORSLAGET
            
            
               •Forslagets begrundelse og formål
            
            
               
                  Det følger af momsdirektivets afsnit XII, kapitel 1, at medlemsstaterne har mulighed for at anvende særordninger for små virksomheder, herunder mulighed for at indrømme afgiftsfritagelse på afgiftspligtige personer med en årlig omsætning under et vist beløb. Afgiftsfritagelsen indebærer, at en afgiftspligtig person ikke skal opkræve moms på leveringer og følgelig heller ikke kan fradrage indgående moms.
               
               
                  I henhold til momsdirektivets artikel 285 kan de medlemsstater, som ikke har benyttet artikel 14 i Rådets direktiv 67/228/EØF
                     1
                  , indrømme afgiftsfritagelse til afgiftspligtige personer, hvis årlige omsætning højst er lig med 5 000 EUR. Belgien har ikke gjort brug af denne mulighed, hvilket har medført anvendelsen af en særlig lav tærskel, der i 2012 svarede til 5 580 EUR.
               
               
                  På Belgiens anmodning bemyndigede Rådet ved Rådets gennemførelsesafgørelse 2013/53/EU
                     2
                   Belgien til at momsfritage afgiftspligtige personer, hvis årlige omsætning ikke overstiger 25 000 EUR, indtil den 31. december 2015. Afgørelsen blev ved Rådets gennemførelsesafgørelse (EU) 2015/2348 forlænget frem til den 31. december 2018
                     3
                  . 
               
               
                  Belgien anmodede om en forlængelse af denne foranstaltning for endnu en begrænset periode. Belgien anførte, at den særlige foranstaltning mindsker den administrative byrde for afgiftspligtige personer og skattemyndighederne. Den bidrager derfor til en forenkling af skatteopkrævningen som fastsat i momsdirektivets artikel 395, stk. 1. Foranstaltningen er og vil fortsat være helt frivillig for afgiftspligtige personer.
               
               
                  Ifølge Belgien gjorde omkring 142 000 skatteydere, svarende til 15 % af alle registrerede skatteydere, brug af den særlige foranstaltning ved udgangen af 2017. Den særlige foranstaltnings indvirkning på momsindtægter forbliver ubetydelig. 
               
               
                  I betragtning af foranstaltningens potentielt positive indvirkning i form af en mindskelse af administrative byrder for virksomheder og skattemyndighederne, uden at det har nogen større konsekvenser for de samlede momsindtægter, foreslås det at forlænge fravigelsen i endnu en begrænset periode indtil den 31. december 2021.
               
            
            
               Kommissionen lancerede for nylig et forslag
                  4
                om ændring af artikel 281-294 i direktiv 2006/112/EF, som vedrører særordningen for små virksomheder. Det er derfor muligt, at der træder et direktiv om ændring af disse artikler i kraft, hvori der fastsættes en dato for medlemsstaternes anvendelse af nationale bestemmelser til gennemførelse heraf. Hvis denne dato ligger før fravigelsens udløbsdato den 31. december 2021, bør nærværende afgørelse ophøre med at gælde.
            
            
               •Sammenhæng med de gældende regler på samme område
            
            
               Andre medlemsstater har fået tilladelse til lignende fravigelser. Luxembourg
                  5
                har fået godkendt en tærskel på 30 000 EUR, Estland
                  6
                en tærskel på 40 000 EUR, Italien
                  7
                en tærskel på 65 000 EUR, Kroatien
                  8
                en tærskel på 45 000 EUR, Letland
                  9
                en tærskel på 40 000 EUR og Rumænien
                  10
                en tærskel på 88 500 EUR. 
            
            
               Fravigelser af momsdirektivets regler bør altid være begrænset i tid, således at virkningerne heraf kan bedømmes. Bestemmelserne i momsdirektivets artikel 281-294 vedrørende særordningen for små virksomheder er på nuværende tidspunkt taget op til revision. Som bebudet i momshandlingsplanen
                  11
                og i Kommissionens arbejdsprogram 2017
                  12
                har Kommissionen for nylig fremsat et forslag om SMV-ordningen
                  13
               .
            
            
               Det foreslås derfor at tillade fravigelsesforanstaltningen frem til den 31. december 2021 eller den dato, hvor medlemsstaterne skal anvende eventuelle nationale bestemmelser, som de er forpligtet til at indføre som følge af vedtagelsen af et direktiv om ændring af artikel 281-294 i direktiv 2006/112/EF. 
            
            
               •Sammenhæng med Unionens politik på andre områder
            
            
               Foranstaltningen er i overensstemmelser med Unionens målsætninger for små virksomheder som fastsat i Kommissionens meddelelse "Tænk småt først" — En "Small Business Act" for Europa"
                  14
               , hvori medlemsstaterne opfordres til at tage hensyn til SMV'ernes særlige karakteristika ved udformningen af lovgivningen og derfor til at forenkle de gældende regler.
            
            
               2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
         
         
            
               •Retsgrundlag
            
            
               Momsdirektivets artikel 395. 
            
            
               •Nærhedsprincippet (for områder, der ikke er omfattet af enekompetence) 
            
            
               
                  I betragtning af den bestemmelse i momsdirektivet, som forslaget bygger på, finder nærhedsprincippet ikke anvendelse.
               
            
            
               •Proportionalitetsprincippet
            
            
               
                  Afgørelsen vedrører en tilladelse, der indrømmes en medlemsstat på dennes egen anmodning, og udgør ikke en forpligtelse.
               
            
            
               I betragtning af fravigelsens begrænsede anvendelsesområde står den særlige foranstaltning i rimeligt forhold til det tilstræbte mål, nemlig at forenkle momsopkrævningen for et større antal små afgiftspligtige personer og skattemyndighederne.
            
            
               •Valg af retsakt
            
            
               Foreslået retsakt: Rådets gennemførelsesafgørelse.
            
            
               I henhold til artikel 395 i Rådets direktiv 2006/112/EF er en fravigelse af de fælles momsregler kun mulig, hvis Rådet med enstemmighed på forslag af Kommissionen giver tilladelse til det. En gennemførelsesafgørelse vedtaget af Rådet er den bedst egnede retsakt, da den kan rettes til individuelle medlemsstater.
            
            
               3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER
            
            
               •Høringer af interesserede parter
            
            
               Forslaget er baseret på en anmodning fra Belgien og vedrører kun denne medlemsstat.
            
            
               •Indhentning og brug af ekspertbistand
            
            
               Der har ikke været behov for ekstern ekspertbistand.
            
            
               •Konsekvensanalyse
            
            
               
                  Formålet med forslaget til Rådets gennemførelsesafgørelse er i yderligere tre år at videreføre en forenklingsforanstaltning, som fjerner mange af momsforpligtelserne for virksomheder, hvis årlige omsætning ikke overstiger 25 000 EUR, og som derfor potentielt har en positiv indvirkning i form af en reduktion af de administrative byrder for virksomhederne og skattemyndighederne, uden at det har nogen større konsekvenser for de samlede momsindtægter. Da fravigelsen har begrænset rækkevidde og varighed, vil foranstaltningens indvirkning under alle omstændigheder være begrænset.
               
            
            
               4.VIRKNINGER FOR BUDGETTET
            
            
               Forslaget har ingen virkninger for EU-budgettet, eftersom Belgien vil beregne en godtgørelse i overensstemmelse med artikel 6, stk. 1, i Rådets forordning (EØF, Euratom) nr. 1553/89.
            
            
               5.ANDRE FORHOLD
            
         
         
            
               
                  Forslaget indeholder en udløbsklausul i form af en automatisk frist. 
               
            
            
               2018/0387 (NLE)
            
            
               Forslag til
            
            
               RÅDETS GENNEMFØRELSESAFGØRELSE
            
            
               om ændring af gennemførelsesafgørelse 2013/53/EU om bemyndigelse af Kongeriget Belgien til at indføre en særlig foranstaltning, der fraviger artikel 285 i direktiv 2006/112/EF om det fælles merværdiafgiftssystem
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, 
            
            
               under henvisning til Rådets direktiv 2006/112/EF af 28. november 2006 om det fælles merværdiafgiftssystem
                  15
               , særlig artikel 395, stk. 1,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Ved Rådets gennemførelsesafgørelse 2013/53/EU
                  16
                blev Kongeriget Belgien bemyndiget til ved en særlig foranstaltning at momsfritage afgiftspligtige personer, hvis årlige omsætning ikke overstiger 25 000 EUR, indtil den 31. december 2015. Tilladelsen blev ved Rådets gennemførelsesafgørelse (EU) 2015/2348
                  17
                efterfølgende forlænget frem til den 31. december 2018.
            
            
               (2)Ved brev registreret i Kommissionen den 12. september 2018 anmodede Belgien om tilladelse til endnu en forlængelse af den særlige foranstaltning for en begrænset periode. 
            
            
               (3)I overensstemmelse med artikel 395, stk. 2, andet afsnit, i direktiv 2006/112/EF underrettede Kommissionen ved brev af 14. september 2018 de øvrige medlemsstater om Belgiens anmodning. Ved brev af 17. september 2018 meddelte Kommissionen Belgien, at den rådede over alle de oplysninger, den fandt nødvendige for at kunne vurdere anmodningen.
            
            
               (4)Ifølge Belgien mindsker den særlige foranstaltning den administrative byrde og opfyldelsesomkostningerne for små virksomheder og skattemyndighederne, og den bidrager derfor til en forenkling af skatteopkrævningen som fastsat i artikel 395, stk. 1, i direktiv 2006/112/EC. Foranstaltningen er og vil fortsat være helt frivillig for afgiftspligtige personer. 
            
            
               (5)I betragtning af foranstaltningens potentielt positive indvirkning i form af en mindskelse af de administrative byrder og opfyldelsesomkostninger for små virksomheder og skattemyndighederne, uden at det vil have nogen større konsekvenser for de samlede momsindtægter, foreslås det at forlænge den særlige foranstaltning for endnu en begrænset periode indtil den 31. december 2021. 
            
            
               (6)Da artikel 281-294 i direktiv 2006/112/EF vedrørende særordningen for små virksomheder er under revision, er det muligt, at der træder et direktiv om ændring af disse artikler i kraft, hvori der fastsættes en dato for medlemsstaternes anvendelse af nationale bestemmelser, før fravigelsens gyldighedsperiode udløber den 31. december 2021. Hvis dette er tilfældet, bør denne afgørelse ophøre med at finde anvendelse.
            
            
               (7)Fravigelsen har ingen indvirkning på Unionens egne indtægter hidrørende fra moms, idet Belgien skal foretage en godtgørelsesberegning i henhold til artikel 6, stk. 1, i Rådets forordning (EØF, Euratom) nr. 1553/89
                  18
               . 
            
            
               (8)Gennemførelsesafgørelse 2013/53/EU bør derfor ændres —
            
            
               VEDTAGET DENNE AFGØRELSE: 
            
            
               Artikel 1
            
         
         
            
               Artikel 2 i gennemførelsesafgørelse 2013/53/EU affattes således: 
            
            
               "Artikel 2
            
            
               Denne afgørelse anvendes fra den 1. januar 2013 indtil den tidligste af følgende to datoer:
            
            
               a)
                     den 31. december 2021 
            
            
               b)
                     den dato, hvor medlemsstaterne skal anvende eventuelle nationale bestemmelser, som de er forpligtet til at indføre som følge af vedtagelsen af et direktiv om ændring af artikel 281-294 i direktiv 2006/112/EF vedrørende særordningen for små virksomheder."
            
            
               Artikel 2
            
            
               Denne afgørelse anvendes fra den 1. januar 2019. 
            
            
               Artikel 3
            
            
               Denne afgørelse er rettet til Kongeriget Belgien.
            
            
               Udfærdiget i Bruxelles, den […].
            
            
               
                     På Rådets vegne
               
               
                     Formand
               
            
         
         
            
                  
                     (1)
                  
                        EFT 71 af 14.4.1967, s. 1303.
               
               
                  
                     (2)
                  
                        Rådets gennemførelsesafgørelse 2013/53/EU af 22. januar 2013 om bemyndigelse af Kongeriget Belgien til at indføre en særlig foranstaltning, der fraviger artikel 285 i direktiv 2006/112/EF om det fælles merværdiafgiftssystem (EUT L 22 af 25.1.2013, s. 13).
               
               
                  
                     (3)
                  
                        Rådets gennemførelsesafgørelse (EU) 2015/2348 af 10. december 2015 om ændring af gennemførelsesafgørelse 2013/53/EU om bemyndigelse af Kongeriget Belgien til at indføre en særlig foranstaltning, der fraviger artikel 285 i direktiv 2006/112/EF om det fælles merværdiafgiftssystem (EUT L 330 af 16.12.2015, s. 51). 
               
               
                  
                     (4)
                  
                        Forslag til Rådets direktiv om ændring af direktiv 2006/112/EF om det fælles merværdiafgiftssystem for så vidt angår særordningen for små virksomheder (COM(2018) 21 final af 18.1.2018).
               
               
                  
                     (5)
                  
                        Rådets gennemførelsesafgørelse (EU) 2017/319 af 21. februar 2017 om ændring af gennemførelsesafgørelse 2013/677/EU om bemyndigelse af Luxembourg til at indføre en særlig foranstaltning, der fraviger artikel 285 i direktiv 2006/112/EF om det fælles merværdiafgiftssystem (EUT L 47 af 24.2.2017, s. 7). 
               
               
                  
                     (6)
                  
                        Rådets gennemførelsesafgørelse (EU) 2017/563 af 21. marts 2017 om bemyndigelse af Republikken Estland til at anvende en særlig foranstaltning, der fraviger artikel 287 i direktiv 2006/112/EF om det fælles merværdiafgiftssystem (EUT L 80 af 25.3.2017, s. 33).
               
               
                  
                     (7)
                  
                        Rådets gennemførelsesafgørelse (EU) 2016/1988 af 8. november 2016 om ændring af gennemførelsesafgørelse 2013/678/EU om tilladelse til Den Italienske Republik til fortsat at anvende en særlig foranstaltning, der fraviger artikel 285 i direktiv 2006/112/EF om det fælles merværdiafgiftssystem (EUT L 306 af 15.11.2016, s. 11).
               
               
                  
                     (8)
                  
                        Rådets gennemførelsesafgørelse (EU) 2017/1768 af 25. september 2017 om bemyndigelse af Republikken Kroatien til at indføre en særlig foranstaltning, der fraviger artikel 287 i direktiv 2006/112/EF om det fælles merværdiafgiftssystem (EUT L 250 af 28.9.2017, s. 71).
               
               
                  
                     (9)
                  
                        Rådets gennemførelsesafgørelse (EU) 2017/2408 af 18. december 2017 om at give tilladelse til Republikken Letland til at anvende en særlig foranstaltning, der fraviger artikel 287 i direktiv 2006/112/EF om det fælles merværdiafgiftssystem (EUT L 342 af 21.12.2017, s. 8).
               
               
                  
                     (10)
                  
                        Rådets gennemførelsesafgørelse (EU) 2017/1855 af 10. oktober 2017 om bemyndigelse af Rumænien til at anvende en særlig foranstaltning, der fraviger artikel 287 i direktiv 2006/112/EF om det fælles merværdiafgiftssystem (EUT L 265 af 14.10.2017, s. 19).
               
               
                  
                     (11)
                  
                        Meddelelse fra Kommissionen til Europa-Parlamentet, Rådet og Det Europæiske Økonomiske og Sociale Udvalg om en handlingsplan for moms — Mod et fælles europæisk momsområde — De svære valg, Bruxelles (COM(2016) 148 final af 7.4.2016).
               
               
                  
                     (12)
                  
                        Kommissionens arbejdsprogram 2017 — Realisering af et Europa, der beskytter, styrker og forsvarer, Strasbourg (COM(2016) 710 final af 25.10.2016).
               
               
                  
                     (13)
                  
                        Forslag til Rådets direktiv om ændring af direktiv 2006/112/EF om det fælles merværdiafgiftssystem for så vidt angår særordningen for små virksomheder (COM(2018) 21 final af 18.1.2018).
               
               
                  
                     (14)
                  
                        KOM(2008) 394 af 25.6.2008.
               
               
                  
                     (15)
                  
                        EUT L 347 af 11.12.2006, s. 1.
               
               
                  
                     (16)
                  
                        Rådets gennemførelsesafgørelse 2013/53/EU af 22. januar 2013 om bemyndigelse af Kongeriget Belgien til at indføre en særlig foranstaltning, der fraviger artikel 285 i direktiv 2006/112/EF om det fælles merværdiafgiftssystem (EUT L 22 af 25.1.2013, s. 13).
               
               
                  
                     (17)
                  
                        Rådets gennemførelsesafgørelse (EU) 2015/2348 af 10. december 2015 om ændring af gennemførelsesafgørelse 2013/53/EU om bemyndigelse af Kongeriget Belgien til at indføre en særlig foranstaltning, der fraviger artikel 285 i direktiv 2006/112/EF om det fælles merværdiafgiftssystem (EUT L 330 af 16.12.2015, s. 51). 
               
               
                  
                     (18)
                  
                        Rådets forordning (EØF, Euratom) nr. 1553/89 af 29. maj 1989 om den endelige ordning for ensartet opkrævning af egne indtægter hidrørende fra merværdiafgiften (EFT L 155 af 7.6.1989, s. 9).